stanford-oval/wikipedia huggingface dataset:
הר ניתאי
ממצא ארכאולוגי

עבודת הסקר של משלחת האוניברסיטה העברית, הניבה פריטי מתכת רבים ובהם ראש חץ סמוך למגדל 3, מסמר מגף סמוך למגדל 9, וכן חמישה מטבעות שטווח זמנם כאלף שנה. פרט למטבע תלמי שנמצא ליד מגדל 3, יתר המטבעות לא נתגלו בקרבת החומה אלא נמצאו בתוך המתחם, סמוך לשפת המצוק.
בסך הכל נאספו בחפירה (2010–2012) כמה מאות חרסים ורק מיעוטם היו שפיות כלים שאפשר לתארכן במדויק. את הממצא המתוארך אפשר לחלק ברובו לשתי תקופות:
חרסים וכלי צור כלקוליתיים רבים נאספו ברוב אזורי החפירה. למרות שלא נתגלו שרידי בנייה מתקופה זו, ניכר שהייתה אז פעילות נרחבת באזור שבו הוקם מאוחר יותר הביצור ואף באזורים אחרים בהר.
מרבית החרסים שנמצאו בחפירה מתוארכים לתקופה הרומית. מאות שברי הגוף הם מחומרים האופייניים לקרמיקה הרומית המצויה באזור (מבית היוצר של כפר חנניה ושיחין) המוכרים היטב מן החפירה בחרבת ואדי חמאם הסמוכה.
לא נמצאו בתוך המתחם שרידי בנייה כלשהם וגם לא עדות לפעילות משמעותית שהייתה מותירה מן הסתם חתימה ארכאולוגית באזור חשוף שכזה.
לקריאה נוספת

בנימין ארובס, עוזי ליבנר ואורי דוידוביץ, "המתחם המבוצר בראש הר ניתאי", קדמוניות, חוברת 149, תשע"ה 2015, עמ' 40–45
רועי צבר, עוזי ליבנר, אורי דוידוביץ ובועז לנגפורד, "סקר המערות במרומי הר ניתאי", קדמוניות, חוברת 149, תשע"ה 2015, עמ' 46–50
הערות שוליים

1 2 3 4  מוטי אביעם, "מלחמות היהודים", ח, עמית ודף עמית, מראי מקום: לטייל עם המקורות בצפון הארץ, ירושלים 2004; עמ' 162-163
1 2 3 4 5  עוזי ליבנר, אורי דוידוביץ' ובנימין ארובס, הביצור בראש הר ניתאי: מבנהו, זמנו ותפקידו, ארץ ישראל- מחקרים בידיעת הארץ ועתיקותיה 31 (תשע"ה 2015); עמ' 236-246
| --- | --- |
בקרת זהויות :  NLI: 987007568688505171  VIAF: 14148036040287971947   WorldCat (עם VIAF): 14148036040287971947 
מימין הר ארבל, משמאל הר ניתאי
הר בילינג

| --- | --- |
אין תמונה חופשית
 מידע כללי
 גובה:  1,420 מ' 
 מיקום:  אזור הברית האנטארקטית,
 רכס הרים:  הרי הנסיך אלברט 
 קואורדינטות:  75°43′00″S 160°54′00″E﻿ / ﻿75.716666666667°S 160.9°E﻿ / -75.716666666667; 160.9
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר בילינג(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר בילינג
 
הר בילינג (באנגלית: Mount Billing) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה.
להר צורת טריז.
גובהו של ההר 1,420 מטרים מעל פני הים; הר בילינג הוא ההר ה-1,779 בגובהו באנטארקטיקה.
ההר ממוקם בין הר מאליס, להר בואן.
היסטוריה > מקור השם

שמו של ההר ניתן לו על ידי ועדת השמות האנטארקטית של ניו זילנד.
ההר נקרא על שם גרהם בילינג (Graham Billing), שהיה קצין יחסי הציבור בבסיס סקוט, בעונת המחקר (הקיץ האנטארקטי) 1962 – 1963 ובעונת המחקר (הקיץ האנטארקטי) 1963 – 1964.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5 6 7  מידע גאוגרפי והיסטורי
1 2  מידע על גובה ההר
| אתרים בהרי הנסיך אלברט |
| --- | --- | --- |
| הרים | הר בואן • הר בילינג • הר ג'ויס • הר ג'ורג' מארי • הר האוורד • הר מאליס • הר מארי • הר מוריסון • הר מקינטוש • הר סמית' • הר פריסטלי |  |
| מעברי הרים | אוכף דוגווץ' |  |
| סלעים ומצוקים | סלעי שפרד • סלעי בובי |  |
| גבעות | רייקר |  |
| קרחונים | דייוויד • פראר • פריסטלי |  |
| מקפא קרחוני | פריסטלי |  |
| נונאטאקים | נונאטאקי טריו |  |
הסדר שלילי

הסדר שלילי הוא מצב משפטי בו נושא מסוים לא הוכנס לדין באופן מודע ובכוונת תחילה על ידי המחוקק. המטרה של המחוקק היא אי החלת אותו דין על המקרה, ולכן מדובר בשתיקה מכוונת. בבתי המשפט נהוג לכנות את ההסדר השלילי כ"שתיקה מדעת". הסדר שלילי אינו כדין חסר (לאקונה) ואין להקיש עליו ממקרים דומים. הסדר שלילי יכול לבוא לידי ביטוי בחוק, בחוזה, בחוקה ובכל דין אחר למעשה.
לפני שבית-המשפט בישראל מחליט האם חוק מסוים חל גם על מצב משפטי שאינו כלול בו באופן מפורש וחד-משמעי, הוא נוהג לשאול את עצמו האם במקרה זה מדובר בלאקונה או בהסדר שלילי. אם מדובר באחרון, אזי לבית המשפט אסור להתערב ואסור לו להחיל את הדין הקיים על המצב המשפטי מאחר שהמחוקק התכוון "מדעת" שלא להחילו. אם מדובר בלאקונה, אזי המשמעות היא שהמחוקק השמיט בטעות את הנושא (או שהנושא העומד על הפרק לא היה רלוונטי בעת החקיקה) ועל בית המשפט להתערב ולנסות לפתור אותו על ידי הסקה ממקרים דומים.
לדברי השופטת אילה פרוקצ'יה: "הסדר שלילי מתקיים כאשר מהעניינים שהמחוקק הסדירם במפורש בחוק משתמע בעליל ובמכוון הסדר שונה ביחס לעניינים שלא נכללו תחת כנפי ההסדר שבחוק. ...  מהסדר חיובי יילמד הסדר שלילי רק אם הדבר מתחייב על פי תכלית החקיקה כפי שהיא נלמדת מהחוק." כתב על כך השופט אהרן ברק: "כשם שלא כל הוראה מפורשת גוררת אחריה הוראה משתמעת, כך לא כל הוראה מפורשת חיובית גוררת אחריה הוראה משתמעת שלילית".
דוגמה להסדר שלילי: בחוזה בין ראובן ושמעון נכתב בזו הלשון: "הבית שברחוב מוזס ינוהל על ידי ראובן ושמעון בשותפות והבית שברחוב הרצל ינוהל על ידי ראובן". ברור בצורה משתמעת מהחוזה כי הבית שברחוב הרצל לא ינוהל על ידי שמעון אלא על ידי ראובן בלבד. זהו הסדר שלילי.
הערות שוליים

↑  ע"א 9333/02 מנהל מס ערך מוסף טבריה נ' אבו סאלח חוסין, ניתן ב־12 במאי 2010
↑  אהרן ברק, פרשנות במשפט כרך ב, פרשנות החקיקה 114, 1993
הפארק הלאומי ארתור'ס פאס

| --- | --- |

הנוף הנשקף מפסגת Avalanche Peak
 מידע כללי
 על שם:  Arthur's Pass 
 תאריך הקמה:  1929
 גוף מנהל:  מחלקת השימור של ניו זילנד
 נתונים ומידות
 שטח:  1,143 קמ"ר
 מיקום
 מדינה:  האי הדרומי, ניו זילנד
 מיקום:  מחוז וסטלנד, Selwyn District 
 קואורדינטות:  42°57′0″S 171°34′0″E﻿ / ﻿42.95000°S 171.56667°E﻿ / -42.95000; 171.56667
 אתר הפארק
 
 
הפארק הלאומי ארתור'ס פאס (באנגלית: Arthur's pass national park) הוא פארק לאומי הממוקם במרכז האי הדרומי של ניו זילנד, סביב מעבר ההרים הנושא את אותו השם. הפארק משתרע על שטח של 1143 ק"מ רבוע והוכרז כפארק לאומי בשנת 1929 והיה הפארק הלאומי השלישי בניו זילנד והראשון באי הדרומי.
מעבר ההרים ארתור'ס פאס נמצא באלפים הדרומיים בגובה של 920 מטר מעל פני הים ומאפשר חצייה של רכס ההרים ממזרח למערב. בתחומי הפארק הלאומי נמצאים גם הכפר ארתור'ס פאס, הממוקם מזרחית לנקודה הגבוהה ביותר במעבר ההרים ומשמש כנקודת התארגנות ויציאה לפעילויות בפארק וכן כביש 73 החוצה את המעבר. בין הפעילויות הבולטות בפארק ניתן למנות טיולים רגליים, טיפוס הרים, טיפוס מצוקים וסקי.
התובע הכללי של ברית המועצות

| --- | --- |

 דרכי מינוי:  ממונה על ידי הסובייט העליון
 כפוף:  לסובייט העליון
 מעון:  רחוב בולשאיה דמיטרובקה 
 מושב המשרה:  מוסקבה
 משך כהונה קצוב:  5 שנים
 ייסוד המשרה:  נובמבר 1923
 איוש ראשון:  פיוטר קראסיקוב
 איוש אחרון:  ניקולאי טרובין
 תאריך ביטול המשרה:  דצמבר 1991
 משרה יורשת:  התובע הכללי של הפדרציה הרוסית
 
התובע הכללי של ברית המועצות (ברוסית: Генеральный прокурор СССР) היה התפקיד הבכיר ביותר במערכת המשפט הסובייטית והיה ראש התביעה הכללית במדינה.
עד 1946 כונה התפקיד בפשטות בשם התובע של ברית המועצות (Прокурор СССР).
התפקיד נוצר בנובמבר 1923 בשם התובע של בית המשפט העליון של ברית המועצות (Прокурор Верховного Суда СССР).
בדצמבר 1933 התביעה של בית העליון פוזרה והתובע הוכפף ישירות לנשיאות ועדת ההוצאה לפועל ולמועצת הקומיסרים העממיים של ברית המועצות.
במרץ 1946 הסובייט העליון אשרר חוק לשינוי שם התפקיד לתובע הכללי. בהתאם לחוק מנובמבר 1977 התובע היה מתמנה בהחלטת הסובייט לתקופת כהונה בת 5 שנים.
רשימת התובעים הכלליים

פיוטר קראסיקוב (1924 - 1933)
איוואן אקולוב (1933 - 1935)
אנדריי וישינסקי (1935 - 1939)
מיכאיל פנקראטייב (1939 - 1940)
ויקטור בוצ'קוב (1940 -1943)
קונסטנטין גורשנין (1943 -1948)
גריגורי סאפונוב (1948 - 1953)
רומן רודנקו (1953 - 1981)
אלכסנדר רקונקוב (1981 - 1988)
אלכסנדר סוחארב (1988 - 1990)
ניקולאי טרובין (1990 - 1991)
הר ביסטר (אנטארקטיקה)

ערך זה עוסק בהר באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,295 מ' 
 מיקום:  אזור הברית האנטארקטית,
 קואורדינטות:  65°03′S 62°03′W﻿ / ﻿65.05°S 62.05°W﻿ / -65.05; -62.05
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר ביסטר(למפת חצי האי האנטארקטי רגילה) בסיס חנרל ברנרדו אוהיגינס ריקלמההר ביסטר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ביסטר(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ביסטר
 
הר ביסטר (באנגלית: Mount Bistre; מילולית: ההר החום) הוא הר בצד המזרחי של ארץ גרהאם שבאנטארקטיקה.
ההר ממוקם בצידו הצפוני של קרחון אוונס.
גובהו של ההר 1,295 מטרים מעל פני הים.
היסטוריה > מיפוי ההר

ההר נסקר על ידי סקר שטחי חסות איי פוקלנד בשנת 1947, ובשנית בשנת 1955.
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים של בריטניה.
שמו של ההר תיאורי, והוא מתאר את הצבע החום של סלעי ההר במדרונות התלולים המזרחיים והדרומיים של ההר (שבשל תלילותם חשופים מקרח).
הערות שוליים

1 2 3 4 5 6  מידע גאוגרפי והיסטורי
↑  Damien Gildea, Antarctic Peninsula - Mountaineering in Antarctica: Travel Guide
המשרד להגנת המדינה (פולין)

| --- | --- |
סמל המדינה ששימש את שירות הביטחון כסמלה
 מידע כללי
 מדינה:  פולין 
 תאריך הקמה:  1990 
 תאריך פירוק:  2002 
 מטה מרכזי:  ורשה 
 עובדים:  24,300 (1989)
 
המשרד להגנת המדינה (בפולנית: Urząd Ochrony Państwa) הייתה סוכנות הביון של פולין בשנים 1990–2002, כאשר היא פוצלה לבסוף לשתי סוכנויות חדשות.
הקמה

ה-UOP נוסד ב-6 באפריל 1990, כמחלקה של משרד הפנים. קשישטוף קוזלובסקי שימש כראש הראשון של ה-UOP בשנים 1990-1992.
בשנת 1996 הפך UOP לסוכנות ממשלתית נפרדת בפיקוח ראש הממשלה, האחראית על הערכת מודיעין, מודיעין נגדי וביטחון אלקטרוני ממשלתי, כולל ציתות לטלפונים.
סיבות להיווצרות

ה-UOP החליף את שירות הביטחון (Służba Bezpieczeństwa ,SB), שבתקופה הקומוניסטית היה חלק ממשרד הפנים של הרפובליקה העממית של פולין והיה אחראי למודיעין נגדי, שתפקידו כלל גם את דיכוי האופוזיציה לממשלה לפני 1989.
פיצול הסוכנות

ביוני 2002 פוצלה הסוכנות לשתי ישויות נפרדות: הסוכנות לביטחון פנים, העוסקת בביטחון הפנים של המדינה, וסוכנות הביון, העוסקת במודיעין זר.
ראשי UOP

קשישטוף קוזלובסקי (1990 – 1990)
אנדז'יי מילצ'נובסקי (1990 – 1992)
פיוטר ניימסקי (1992)
אנדז'יי מילצ'נובסקי (1992)
ג'רזי קוניצ'ני (1992 – 1993)
גרומוסלב צ'מפינסקי (1993 – 1996)
אנדז'יי קפקובסקי (1996 – 1997)
יירז'יי נוז'קה (1997 – 1998)
זביגנייב נובק (1998 – 2001)
זביגנייב סיימיאטקובסקי (2001 – 2002)
אנדז'יי ברקיקובסקי (2002)
הערות שוליים

↑  "Krzysztof Kozłowski nie żyje. Rozwiązał służbę bezpieczeństwa, milicję zmienił w policję". Gazeta Wyborcza. 2013-03-26. נבדק ב-2013-04-01.
| --- | --- |
בקרת זהויות :  ISNI: 0000 0004 9488 4010  LCCN: no2017166822  VIAF: 135417806   WorldCat (עם VIAF): 135417806
היריון טרנסג'נדרי

היריון טרנסג'נדרי הוא תהליך של נשיאת עובר בגופו של טרנסג'נדר. נכון להיום, אפשרות שכזו תלויה במידה רבה באברי הרבייה של האדם, כאשר טיפולים להתאמה מגדרית עשויים להשפיע על הפוריות. טרנסג'נדרים שנמצאים או רוצים להיכנס להיריון מתמודדים עם אתגרים רפואיים, משפטיים ופסיכולוגיים.
גברים טרנסג'נדרים > סטטיסטיקות

על פי נתונים שנאספו על ידי Medicare (אנ'), תוכנית ביטוח בריאות ממשלתית הפועלת באוסטרליה, 75 אנשים המזדהים כגברים ילדו באופן טבעי או בניתוח קיסרי במדינה בשנת 2016, ו-40 בשנת 2017.
א-בינאריים

אנשים א-בינאריים עם מערכת רבייה נשית מתפקדת יכולים ללדת. אנשים א-בינאריים שזוהו כנקבה בלידתם (assigned female at birth) נוטים יותר להיכנס להיריון מאשר טרנסים בינאריים (בעלי מגדר ברור), מכיוון שהם נוטים פחות לחפש פרוצדורות מגדריות רפואיות אשר משפיעות על הפוריות שלהם.
לא כל האנשים הא-בינאריים, או אנשים טרנסים מכל זהות מגדרית, עוברים את השינוי המגדרי על ידי טיפול הורמונלי (HRT) או כל סוג של ניתוח מסיבות שונות, החל ממצבים רפואיים, נגישות או עלויות, אבל אלו שכן חייבים להפסיק את הטיפול הורמונלי כדי להמשיך בהיריון.[דרוש מקור] בקרב אנשים א-בינאריים הנוטלים טסטוסטרון, הריונות לא מתוכננים עשויים להיות נפוצים יותר אם הם נוטלים מינון נמוך של טסטוסטרון. הורים א-בינאריים בוחרים אם להיקרא "אמא" או "אבא" במסמכים הרשמיים, או להשתמש בתארים נייטרליים-מגדרית או א-בינאריים.
נשים טרנסג'נדריות

לנשים טרנסג'נדריות אין את האנטומיה הדרושה להתפתחות העוברית. נכון לשנת 2019, עוד לא בוצעה בהצלחה השתלת רחם באישה טרנסית. בשנת 1931, ניסיון להשתלת רחם הביא למותה של לילי אלבה.
טכנולוגיית השתלת רחם (Uterine transplantation, או בקיצור UTx) עדיין נמצאת בחיתוליה ואינה זמינה לציבור. נכון לשנת 2019, בנשים סיסג'נדריות בוצעו יותר מ-42 פרוצדורות UTx, כאשר 12 לידות חיות התקבלו מהרחמים המושתלים, על פי הפרסומים. בשנת 2016 הוקמה האגודה הבינלאומית להשתלות רחם (ISUTx). חברים בה 70 רופאים ומדענים קליניים, ויש לה כיום 140 נציגים בין-יבשתיים. מטרתה היא "לקדם את הטיפול הרפואי בתחום השתלות הרחם באמצעות חידושים מדעיים".
בשנת 2012 פרסמה אוניברסיטת מקגיל את המאמר "קריטריוני מונטריאול לכדאיות אתית של השתלת רחם", מערכת מוצעת של קריטריונים לביצוע השתלות רחם, בכתב העת Transplant International. לפי קריטריונים אלה, רק אישה סיסג'נדרית יכולה להיחשב מבחינה אתית כזכאית להשתלה אך טרנסיות רבות טוענות כי הדרתן של נשים טרנסיות ממועמדות לכך עשויה להיות בלתי מוצדקת.
חברה ותרבות

יוניקוד הציגה אימוג'ים של "גבר בהיריון" ו"אדם בהיריון" (עבור א-בינאריים) בגרסה 14.0, שאושרה בספטמבר 2021.
ראו גם

גבר טרנס
הורות להט"בית
המשקם

| --- | --- |

 נתונים כלליים
 סוג:  חברה ממשלתית
 תקופת הפעילות:  1958–הווה (כ־66 שנים)
 משרד ראשי:  אור יהודה
 בעלות:  מדינת ישראל 40%  הסתדרות הציונית 60%
 מנכ"ל:  אריאל לוי
 עובדים:  כ-2650
  
 www.hameshakem.co.il
 
משקם חברה לתעסוקת קשישים ובעלי כושר עבודה מוגבל בע"מ (או בקיצור: המשקם) היא חברה ישראלית לשיקום תעסוקתי של אנשים עם מוגבלויות בפריסה ארצית, בדגש על הפריפריה. המשקם, אשר הוקמה כאגודה ב-1958, היא "חברה מעורבת" כהגדרתה בחוק החברות הממשלתיות, הנמצאת בבעלות משותפת של 40% משרד הרווחה והביטחון החברתי (מדינת ישראל) ו-60% להסתדרות הציונית העולמית, אי לכך היא גוף הניתן לביקורת מבקר המדינה. אף על פי שהמשקם היא חברה בע"מ מעולם לא חולק דיבידנד. מנכ"ל המשקם מאז ספטמבר 2018 הוא אריאל לוי.
פעילות עסקית

החברה מעסיקה כ-2650 עובדים עם מוגבלויות (ועוד כמאה עובדי סגל). שכר העובדים נקבע בהסכם קיבוצי מול ההסתדרות, על פיו מקבלים העובדים שכר בגובה 67% משכר המינימום הנהוג במשק ותנאים סוציאליים מלאים, בניגוד לנהוג במפעלים מוגנים אחרים לעובדים עם מוגבלויות, בהם לא מקבלים שכר כלל (אלא גב"ע). עובדי המשקם מופנים ממספר מקורות מרכזיים, אגף השיקום של המוסד לביטוח לאומי (שהוא ערוץ ההפניה הראשי) ולשכות התעסוקה האזוריות, מחלקות הרווחה של הרשויות.
בעבר פעלה החברה ב-7 אזורים, אך כתוצאה משינויי מבנה ארגוני ותהליכי התייעלות הם צומצמו בשנת 2008 לשלושה: צפון (עכו), מרכז (חולון), ודרום (ירושלים), בנוסף למטה החברה הראשי (אור יהודה). דירקטוריון החברה מונה 12 חברים, שמונה ממונים על ידי ההסתדרות הציונית וארבעה ממונים על ידי משרד הרווחה והביטחון החברתי.
למשקם קשת פעילויות רחבה ביותר, אשר מטרתה המרכזית היא מתן מענה תעסוקתי והתאמה מקסימלית למגוון הרחב של היכולות והמוגבלויות של עובדים המופנים אליה:
הכנה, הכשרה והשמה של עובדים עם מוגבלויות במגוון תפקידים במשק הישראלי ובמגוון מודלי העסקה, בהתאם לצורכי הלקוח ויכולות העובד. ההשמה כוללת מתן מענה לאספקטים שיקומיים לאורך זמן.
ענף תעשייה - בענף זה מספקת המשקם בעיקר שירותי ערך מוסף לתעשייה הכוללים שירותי אריזה, הרכבה, הדבקות ועוד. בנוסף, למשקם פעילות יצרנית בתחום תיקיות קרטון, פלסטיקה, המזון ועוד. למשקם 21 מפעלים מקרית שמונה בצפון ועד קריית גת
ענף הטקסטיל - המשקם מפעילה שש מתפרות בפריסה ארצית המספקות שירותי תפירה וגזירה ללקוחות מוסדיים ולקוחות פרטיים. עיקר הפעילות בענף זה היא אספקת מדים לצה"ל. למשקם תקני ISO.
ענף הגינון - המשקם פועלת כקבלן גינון עצמאי, המחזיק מאות דונמים בכל רחבי הארץ.
המשקם גם מספקת שירותי הקמה ומפעילה שלוש משתלות השמת עובדים.
המשקם היא חברה מן המניין בהתאחדות התעשיינים ובארגון גננות ונוף, נותנת שירותים לחברות המובילות במשק (שטראוס גרופ, אסם, הדיקלאים, קבוצת שסטוביץ, טוטנאוור ועוד), והכנסותיה העצמיות חצו את קו ה-60% מתקציבה.
הפעילות השיקומית

המשקם פועלת על מנת לייצר One-Stop-Shop לשירותי שיקום תעסוקתי תוך חיזוק אלמנט "קידום על פני הרצף" לשיקום עובדים וקידום בתוך החברה ואף לשוק הטבעי. תחת זאת מפעילה המשקם מספר מוגלים תעסוקתיים:
תעסוקה שיקומית - תעסוקה בסיסית במסגרות מוגנות, הכוללות יחסי עובד מעביד מלאים עם המשקם – פעילויות תעשייתיות פשוטות (הדבקות, אריזות פשוטות וכו').
עבודה שיקומית - עבודה מורכבת במסגרות מוגנות, הכוללות יחסי עובד מעביד מלאים עם המשקם – פעילויות מורכבות (קווי ייצור ואריזה, הרכבות חשמל וכו').
עבודה שיקומית בשוק הפתוח - עבודה במסגרות שיקומיות בשוק הטבעי, תוך שמירה על יחסי עובד-מעביד עם המשקם (פעילות הגינון, אחזקת מחלקות ופסי ייצור בחברות וכו').
עבודה נתמכת בשוק החופשי - הכשרה, השמה וליווי עובדים עם מוגבלויות בשוק הטבעי, תוך שמירה על יחסי עובד-מעביד עם המשקם (מכרז חשכ"ל, עבודות מזכירות וכו').
השמה בשוק החופשי - עבודה בשוק הטבעי תחת שכר מינימום מותאם ומעלה.
האסטרטגיה העסקית

המשקם פועלת על מנת לשפר את היכולות התחרותיות אל מול השוק הפרטי והמוסדי, במטרה להגדיל את ההכנסות מהפעילות העסקית. לשם כך החברה פועלת בשלושה מישורים מרכזיים:
פיתוח תשתיות - מפעלים, מערכות מידע ומחשוב.
חיזוק יכולות הייצור - מתן דגש על הכנסה של מיכון ואוטומציה למפעלים ולגינון
שדרוג יכולות הניהול - פיתוח תוכנית אסטרטגית רב שנתית, הכשרות רוחביות והטמעה של מערכות מדידה ויעדים.
במקביל, צמצמה המשקם באופן משמעותי את כוח האדם הניהולי ואת ההוצאות השוטפות על ידי הוצאה לפעול של תוכנית התייעלות אשר התרחשה בשנים 2008–2011.
האסטרטגיה העסקית > דוח ביקורת מבקר המדינה (2006)

ב-2006 פורסם דו"ח ביקורת שהוכן עבור משרד הרווחה, שחשף כי שכרו של מנכ"ל החברה יואב בן צור חרג מהשכר המרבי של מנכ"ל בחברה ממשלתית. מבקר המדינה בדק את החברה בשנים 2006–2007 והציג את ממצאיו בדוח מבקר המדינה 58ב (פורסם במאי 2008). הדוח חשף ליקויים חמורים בפעילות החברה. בין היתר חשף הדוח כשלים חמורים בהתנהלותו של יואב בן צור בתקופת כהונתו כמנכ"ל "המשקם", הפרת טוהר מידות, ניגוד עניינים, תנאי שכר חריגים והעדפת מקורבים. הממצאים סוכמו כדלקמן:
ממצאיו החמורים של דוח זה מצביעים על ליקויים חמורים ביותר בהתנהלות חברת המשקם ואף על חשש לפגיעה בטוהר המידות. מעשים אלה בוצעו על חשבונם של הנזקקים שלמענם הוקמה המשקם; הם מלמדים על כישלון חמור ומתמשך של הנהלת החברה, של הדירקטוריון, של מנכ"ל החברה ובכיריה ושל כלל שומרי הסף - בתוך החברה ומחוצה לה - שתפקידם לדאוג שתופעות מעין אלה לא יתרחשו. על רשויות המדינה, ובראשן שר הרווחה, שר האוצר והיועץ המשפטי לממשלה לפעול לתיקון הליקויים החמורים שנמצאו בביקורת ולמיצוי הדין בכל הנוגע לממצאים של פגיעה בטוהר המידות; ובכלל זה לערוך שידוד מערכות כולל בחברה ובין מנהליה שכשלו - בין בפועל ובין בפיקוח לקוי, ולטפל ביסודיות במבנה החברה, בארגונה, בפיקוח השוטף עליה, בסדרי המנהל בה, בשיטות עבודתה ובתנאי ההעסקה של מנהליה ושל עובדיה הבכירים.
בעקבות הדו"ח הודחו המנכ"ל יואב בן צור ויו"ר הדירקטוריון. במקומם מינה שר הרווחה יו"ר דירקטוריון חדש ומנכ"ל חדש אשר הובילו תוכנית התייעלות נרחבת.
לקריאה נוספת

זאב שושני, נתיבי שיקום: תעסוקת קשישים ומוגבלים בישראל, תל אביב: מלוא, תשל"ח
הערות שוליים

↑  אורי בלאו, שיקום נעים, באתר הארץ, 1 באפריל 2006
↑  מיקי פלד, המבקר: במקום לעזור לנכים - "המשקם" ריפדה את בכיריה, באתר כלכליסט, 20 במאי 2008
| דגל ישראל חברות ממשלתיות בישראל |
| --- | --- | --- |
| אוצר | ענבל חברה לביטוח |  |
| אנרגיה | חברת החשמל לישראל • המכון הגיאופיסי לישראל • נתיבי הגז הטבעי לישראל • תשתיות נפט ואנרגיה • החברה הלאומית לאספקת פחם • חקר ימים ואגמים לישראל • מקורות |  |
| ביטחון | רפאל מערכות לחימה מתקדמות (SCD) • התעשייה האווירית לישראל • אלתא מערכות • תומר חברה ממשלתית • נצר השרון |  |
| בינוי ושיכון | האגודה לתרבות הדיור • דירה להשכיר • חלמיש • עמידר • ערים • חברת קרתא |  |
| דת | המרכז הארצי לפיתוח המקומות הקדושים |  |
| חינוך | הארכיון המרכזי לתולדות העם היהודי • הכפר הירוק • מאיר שפיה • מדרשת שדה בוקר • מקוה ישראל • החברה למתנ"סים |  |
| ירושלים | החברה לפיתוח מזרח ירושלים • החברה לשיקום ולפיתוח הרובע היהודי |  |
| כלכלה | אשרא • המועצה הישראלית לצרכנות |  |
| סביבה | החברה הממשלתית להגנות מצוקי חוף הים התיכון • החברה הממשלתית להגנות ים המלח • פארק אריאל שרון • החברה לשירותי איכות הסביבה |  |
| רווחה | המשקם |  |
| תחבורה | חברת כביש חוצה ישראל • נתיבי איילון • נתיבי ישראל • נת"ע - נתיבי תחבורה עירוניים • רכבת ישראל • נמל אשדוד • חברת נמלי ישראל |  |
| תיירות | החברה לפיתוח עכו העתיקה • החברה הממשלתית לתיירות |  |
| חברות ממשלתיות בעבר | אל על • בזק • נמל אילת • נמל חיפה • צים • תעש מערכות • עשות אשקלון • תדמור• דואר ישראל • בנק הדואר |  |
רשות החברות הממשלתיות • הפרטה בישראל
| --- | --- |
בקרת זהויות :  NLI: 987007380357905171
השואה השקטה

"השואה השקטה" הוא ביטוי המתייחס בעיקר להתבוללות בקרב יהודי ארצות הברית ויהודי אירופה, אך גם במדינות אחרות, כאסון דתי, אתני או לאומי הגורם לצמצום והיעלמות האוכלוסייה היהודית מדור לדור. הביטוי משמש בהקשרים שונים לעוד מספר נושאים בלתי קשורים בקרב קבוצות חברתיות ותת-תרבויות שונות כדי לבטא תפיסה שלהם כשואה, אסון וחורבן. עם זאת, השוואת השואה לתופעה הקשורה בחירותם של אנשים לבחור את אורח חייהם וזהותם שנויה במחלוקת, לרבות בשל הסתייגות מטריוויאליזציה של השואה.
שימוש בביטוי ביחס להתבוללות

מאז השואה, ביהדות, וכיום בעיקר בקרב יהודים אורתודוקסיים-דתיים ומסורתיים, הביטוי משמש לתאר התבוללות של יהודים (התבוללות תרבותית ודתית בקרב לא-יהודים) כמצב אסוני, בין השאר בהקשר של נישואים בין-דתיים. הפעילים נגד התבוללות זו מפרסמים שכיום שיעור הנישואים עם לא-יהודים בקרב יהודי ארצות הברית, למשל, הוא 55%, דבר המביא לקיטון דמוגרפי של העם היהודי בעולם. כך לדוגמה, הרב אפרים בוכוולד (אנ'), מראשי העוסקים בהחזרה בתשובה בארצות הברית, טוען כי שואה שקטה זו עלולה להביא לכיליון הדרגתי של קהילת יהודי ארצות הברית בתוך כ-30 שנים. בהקשר זה מיוחס לראש ממשלת ישראל גולדה מאיר המשפט: ”מבחינתי, כל מתבולל מצטרף לרשימת ששת המיליונים”. עם זאת, מאיר עצמה – באמצעות אנשי לשכתה – שללה את ייחוס המשפט אליה.
בדצמבר 1992 קיימה הכנסת דיון בנושא "דרכים לביעור נגע ההתבוללות בתפוצות". חבר הכנסת בנימין נתניהו אמר בו: "מה שנוצר במחצית המאה האחרונה, מאז מלחמת העולם השנייה, זה איום של השמדה שקטה, של שואה שקטה, שבאמצעותה נעלמים יהודים רבים בדרך ההתבוללות, או דרך נישואי התערובת, או דרך ילדים יהודים שלא נולדים". חבר הכנסת משה קצב אמר: "לאחר ההשמדה הפיזית של שישה מיליוני יהודים בתקופת השואה, באה ומתרחשת בימים אלה השואה הרוחנית. ולדאבוננו, התהליך הזה של ההתבוללות ונישואי התערובת מחריף והולך. [...] רק העלייה לישראל, ועמה הגברת הזיקה לדת היהודית, לעם היהודי, יכולה, אדוני היושב-ראש, לעצור את המגמה השלילית המחריפה והולכת, ועל ידי כך נוכל להציל את עם ישראל משואה רוחנית".
בדיון בכנסת בשנת 2017, בהקשר של עבודה בשבת, אמר חבר הכנסת ישראל אייכלר כי "השואה השקטה בארצות הברית זו ההתבוללות של היהודים שם".
שימושים נוספים לביטוי > הפלות

בקרב אקטיביסטים הפעילים נגד הפלות, הביטוי "השואה השקטה" או "שואת תינוקות" משמש לתאר הפלות מלאכותיות. למשל, אחת הקבוצות החברתיות הפועלות בתחום זה בארצות הברית קרויה בשם "ניצולי שואת ההפלות". לדברי פעילים נגד הפלות, החל מ-1973 (בה הותרו הפלות בפסק דין רו נגד וייד), בוצעו בארצות הברית כ-50-60 מיליון הפלות מלאכותיות, דבר המושווה לרצח עם ולשואת יהודי אירופה.
שימושים נוספים לביטוי > פגיעה בקהילות יהודיות במהלך השואה

לעיתים, יש המשתמשים בביטוי 'השואה השקטה' ביחס להשמדה או לפגיעות שספגו קהילות יהודיות מסוימות במהלך השואה. המשתמשים בביטוי זה, מבקשים להגביר את המודעות הציבורית לסיפורים שלדעתם לא זוכים למקום הראוי להם בזיכרון הקולקטיבי.
ביקורת על השימוש בביטוי

בישיבת ממשלה בשנת 2019 שעסקה במצב הקהילות היהודיות בעולם אמר שר החינוך, רפי פרץ, שנישואי תערובת בין יהודים ללא יהודים גרמו לאובדן שישה מיליון יהודים בשבעים השנים האחרונות, והם בבחינת "שואה שנייה". הליגה נגד השמצה הגיבה לדבריו של פרץ: ”השימוש במונח "שואה" לתיאור נישואי תערובת פסול ומהווה זילות של השואה. בנוסף, זה תורם למתח הקיים ממילא בין ישראל ליהדות ארצות הברית. כשר החינוך וכראש איחוד מפלגות הימין, אנו קוראים לרב רפי פרץ לקדם דיאלוג מכבד ולהידרש למחלוקות הקיימות בצורה אחראית.” בעקבות פנייה מיושב ראש הסוכנות היהודית יצחק הרצוג השיב לו פרץ: "מתוך חרדה עמוקה לגורל העם היהודי השתמשתי במילה "שואה", ביטוי שבא לבטא את עומק הכאב וייתכן ולא היה במקומו."
ראו גם

התבוללות
טריוויאליזציה של השואה
גירוש הנשים הנוכריות
נישואי תערובת ביהדות